**ข้อมูลนำเสนอ ในการประชุมคณะกรรมการนโยบายปาล์มน้ำมันปาล์มแห่งชาติ (กนป.) ครั้งที่ ๑/๒๕๕๙**

**ของ คณะทำงานการแก้ไขปัญหาการนำเข้าน้ำมันปาล์ม และผลิตภัณฑ์น้ำมันปาล์ม (คนป.)**

**...........................**

**เรื่องเพื่อทราบ**

- รายงานผลการดำเนินงานของคณะทำงานการแก้ไขปัญหาการนำเข้าน้ำมันปาล์ม และผลิตภัณฑ์  
น้ำมันปาล์ม (คนป.)

๑. ตามที่ ประธาน กนป. ได้กรุณาลงนามแต่งตั้ง คนป. เมื่อวันที่ ๒๑ ต.ค.๕๘ นั้น คนป.   
ได้ดำเนินการจัดประชุมเพื่อรับทราบปัญหาเกี่ยวกับการนำเข้าน้ำมันปาล์มและผลิตภัณฑ์น้ำมันปาล์มทั้งระบบ   
และกำหนดแนวทาง รวมถึงกรอบระยะเวลาในการดำเนินงาน ณ กองบัญชาการกองทัพบก จำนวน ๒ ครั้ง   
(ครั้งที่ ๑ เมื่อ ๑๒ พ.ย. ๕๘ และ ครั้งที่ ๒ เมื่อ ๙ ธ.ค.๕๘)

๒. ได้แต่งตั้งชุดปฏิบัติการบูรณาการ บังคับใช้กฎหมายเพื่อการป้องกันและปราบปราม  
การลักลอบนำเข้าน้ำมันปาล์ม เพื่อวิเคราะห์ข้อมูล วางแผน อำนวยการ และประสานงาน การใช้กำลังปราบปรามผู้กระทำผิด โดยมี พล.ท.ราชรักษ์ เรียนพืชน์ เป็น หัวหน้าชุดปฏิบัติการ และมีผู้แทนกรมการค้าภายใน ผู้แทน  
กรมศุลกากร เป็นเลขานุการ

๓. ได้กำหนดมาตรการป้องกันในการป้องกัน ปราบปราม และการตรวจสอบสต็อกน้ำมันปาล์ม และการขนย้ายน้ำมันปาล์มภายในประเทศ โดยมีหน่วยงานบูรณาการรับผิดชอบหลัก ได้แก่ กรมศุลกากร   
กรมการค้าภายในกระทรวงพาณิชย์ และมีหน่วยงานด้านความมั่นคง ทหาร ตำรวจ และหน่วยงานที่เกี่ยวข้อง  
ให้การสนับสนุน (รายละเอียดตามเอกสารแนบ ๑)

๔. ผลการปฏิบัติ ในห้วงเวลาที่ผ่านมา (ธ.ค.๕๘ – ม.ค.๕๙)

๔.๑ เมื่อ ๒๘ ธ.ค.๕๘ ผู้ตรวจราชการกระทรวงพาณิชย์ เดินทางไปตรวจราชการในพื้นที่ จว.น.ศ. และได้เดินทางไปสำรวจภาวะการซื้อขายสินค้าของตลาดรวมพืชผลหัวอิฐ ต.โพธิ์เสด็จ อ.เมือง จว.น.ศ. เมื่อเดินทางไปอาคารด้านหลังตลาด ซึ่งเป็นจุดรวบรวมสินค้าได้พบกล่องบรรจุน้ำมันปาล์มสำเร็จรูป ซึ่งเป็นน้ำมันปาล์มที่ผลิตจากต่างประเทศ จำนวน ๑๕.๒๖ ตันจึงได้ประสาน จนท.ด่านศุลกากร จว.น.ศ. เพื่อทำการตรวจสอบ   
**ผลการตรวจสอบ** ทราบว่า น้ำมันปาล์มดังกล่าวมีกำเนิดจากต่างประเทศและไม่มีผู้แสดงตัวเป็นเจ้าของ จนท.ศุลกากร จึงได้นำส่งของกลางไปยังด่านศุลกากร จว.น.ศ. ต.ปากพูน อ.เมือง จว.น.ศ. เพื่อดำเนินการตามขั้นตอน  
ทางกฎหมายต่อไป

๔.๒ จากผลการจับกุมดังกล่าว ประธาน คนป. ได้เชิญผู้แทนกรมการค้าภายใน เข้าหารือ   
เพื่อขอรับทราบข้อมูล และขยายผลการจับกุม เมื่อวันที่ ๕ ม.ค.๕๙ ซึ่งจากการหารือทราบว่า ยังคงมีน้ำมันปาล์ม  
ที่ลักลอบนำเข้าผิดกฎหมายในพื้นที่ ต.วังประจัน อ.ควนโดน จว.ส.ต. อีกจำนวนหนึ่ง จึงได้สั่งการให้ ทภ.๔   
โดย ฉก.ร.๕ ร่วมกับ ชป.กกล.รส. ในพื้นที่ จว.ส.ต., จนท.ศุลกากร, จนท.จากกระทรวงพาณิชย์ เข้าตรวจค้น   
**ผลการปฏิบัติ** เมื่อวันที่ ๗ ม.ค.๕๙ ได้เข้าตรวจค้นโกดังไม่มีเลขที่ ต.วังประจัน อ.ควนโดน จว.ส.ต. พบน้ำมันปาล์มลักลอบนำเข้า จำนวน ๒๕.๘๖๑ ตัน ซึ่งเป็นของที่มิได้เสียภาษี อันเป็นความผิดมาตรา ๒๗ ทวิ แห่ง พ.ร.บ.ศุลกากร พ.ศ.๒๔๖๙ จึงตรวจยึดของกลาง เพื่อดำเนินการตามขั้นตอนทางกฎหมายต่อไป ปัจจุบันของกลางอยู่ที่   
กองพันทหารราบที่ ๒ กรมทหารราบที่ ๕ ค่ายสัมนตรัฐบุรินทร์ อำเภอเมือง จังหวัดสตูล

๔.๓ เมื่อ ๒๔ ม.ค.๕๙ หน่วยเฉพาะกิจกรมทหารราบที่ ๕ (ฉก.ร.๕) ได้นำกำลัง ชุด บก.ควบคุม มทบ.๔๒ ร่วมกับ ร้อย.ร.อโณทัย ๓ และหน่วยปราบปรามศุลกากรภาค ๔ เข้าทำการตรวจค้น โกดังไม่มีเลขที่   
ต.ท่าช้าง อ.บางกล่ำ จว.ส.ข. **ผลการปฏิบัติ** สามารถจับกุมผู้ต้องหา พร้อมของกลางหลายรายการ ประกอบด้วย กระเทียม น้ำมันหอย กาแฟสำเร็จรูป ชาผง ขนมปัง แป้งสาลี และน้ำมันปาล์มสำเร็จรูปขนาดบรรจุต่างๆ   
จำนวน ๒๔.๘๖๗ ตัน จึงได้นำตรวจตัวผู้ต้องหาพร้อมของกลาง นำส่งฝ่ายสืบสวนและปราบปรามศุลกากร ภาค ๔ เพื่อดำเนินการตามขั้นตอนทางกฎหมายต่อไป

๕. ได้เตรียมการจัดอบรมให้ความรู้แก่เจ้าหน้าที่ผู้ปฏิบัติงานในหน่วยงานที่เกี่ยวข้องกับการป้องกันและปราบปรามการนำเข้าน้ำมันปาล์มผิดกฎหมาย ตลอดจนจัดทำคู่มือให้กับ จนท.ทหาร (กกล.รส.ทภ.๔), จนท.ตร., จนท.พาณิชย์จังหวัด และ จนท.ศุลกากร ในการเป็นผู้ช่วยเหลือตรวจจับการกระทำความผิดเกี่ยวกับน้ำมันปาล์ม รวมถึงการตรวจสต็อก และการขนย้ายน้ำมันปาล์ม ในวันศุกร์ที่ ๒๖ ก.พ.๕๙ เวลา ๐๙๐๐   
ณ กองบัญชาการกองทัพภาคที่ ๔ จังหวัดนครศรีธรรมราช มียอดผู้เข้าร่วมการอบรมฯ จำนวน ๑๐๐ คน

**เรื่องเพื่อพิจารณา**

- การดำเนินการต่อของกลางที่จับกุมได้ เพื่อเพิ่มประสิทธิภาพการดำเนินการแก้ไขปัญหาการลักลอบ  
การนำเข้าน้ำมันปาล์มฯ (รายละเอียดตามเอกสารแนบ ๒)

...........................